AaB har tidligere besejret Viborg F.F. i de seneste seks Superligaopgør. I sin seneste hjemmekamp var Viborg F.F. bagud med to mål mod OB, men kæmpede sig tilbage til slutresultatet 2-2, og AaB's cheftræner Kent Nielsen har set mange positive tendenser i viborgensernes opgør i dette forår: - Det har været et mønster, at især Viborgs fire forreste spillere er dygtige til at kreere muligheder, og den del forsøger vi selvfølgelig at være opmærksom på, siger Kent Nielsen og tilføjer: - Vores eget fokus er herudover at levere en energisk og koncentreret kamp. Vi har stor selvtillid, men er som altid ydmyge over for den forestående opgave, hvor vi offensivt skal forsøge at veksle mellem direkte og tålmodigt spil for at nedbryde Viborgs fine organisation. Efter tirsdagens træningspas er følgende udtaget til kampen i Viborg i morgen: 1 Nicolai Larsen, 2 Patrick Kristensen, 3 Jakob Ahlmann, 5 Kenneth Emil Petersen, 7 Anders Due, 8 Rasmus Würtz, 9 Thomas Augustinussen, 10 Jeppe Curth, 14 Mathias Wichmann, 17 Kasper Kusk, 18 Anders K. Jacobsen, 19 Søren Frederiksen, 21 Kasper Risgård, 22 Carsten Christensen, 23 Nicolaj Thomsen, 26 Rasmus Thelander, 30 Andreas Bruhn, 32 Kasper Pedersen og 33 Lukas Spalvis. Rasmus Jönsson, Henrik Dalsgaard og Christian Rye er ukampdygtige, ligesom Gilli Sørensen er sygdomsramt.
Viceanfører Rasmus Würtz vender tilbage efter overstået karantæne, når AaB i morgen aften gæster Energi Viborg Arena.